משחק וידאו קואופרטיבי

משחקי וידאו קואופרטיבים (באנגלית: Cooperative video game), המכונים לרוב משחקי קו-אופ (co-op), הם סוגת משחקי וידאו אשר בהם שני שחקנים או יותר משתפים פעולה כצוות על מנת להשיג מטרה משותפת, להתגבר על אתגרים שונים במשחק, ו/או להביס יריב אחד או יותר שאינם שחקנים. במשחקי קו-אופ מתמקדים בעבודת צוות, אינטראקציה ושיתוף פעולה בין השחקנים, בניגוד ליתר משחקי הווידאו מרובי המשתתפים בהם השחקנים מתחרים זה בזה ועליהם בדרך כלל להכשיל זה את זה על מנת לנצח.

במקור ניתן היה לשחק במשחקי קו-אופ באופן מקומי כאשר שני שחקנים או יותר היו משחקים באותו המחשב או קונסולת המשחקים שהכילו מספר בקרי משחק. משחקי הקו-אופ המודרניים מכילים לרוב הן את האפשרות למשחקים מקומיים והן את האפשרות למשחקים מקוונים בהם השחקנים נמצאים במקומות מרוחקים ומשתמשים באינטרנט על מנת לשחק באותו עולם המשחק. לרוב, חיבור באופן מקומי יעיל יותר מפני שהוא חוסך בעיות הנגרמות בשל חיבורי אינטרנט לקויים ובשל מרחקים גאוגרפיים גדולים. לדוגמה, שחקן מארצות הברית שמעוניינים לשחק במשחק מסוים עם חבריו ומתחבר לשרת ישראלי עלול לחוות לאגים, שהם ניתוקים מזדמנים ברציפות המידע שמגיע מהאינטרנט.

לאורך השנים משחקי הקו-אופ הפכו נפוצים יותר ויותר, וז'אנרים רבים של משחקים - כולל משחקי יריות, משחקי ספורט, משחקי אסטרטגיה בזמן אמת ומשחקי רשת מרובי משתתפים - נוטים להכיל כיום גם את האפשרות למשחקי קו-אופ.

מחקר מאוניברסיטת חיפה והאוניברסיטה הפתוחה חקר את השפעתם של משחקי קו-אופ ומשחקים תחרותיים בז'אנר משחקי המלחמה על השחקנים. השחקנים ששיחקו במשחק הקו-אופ תיארו עלייה במספר החברים ובכמות האינטראקציות החברתיות שנוצרות במהלך המשחק. שתי הקבוצות ציינו שהמשחקים סייעו להם להפיג מתחים ולהיות רגועים יותר בחיי היומיום שלהם. עם זאת, שתי הקבוצות הראו גם סימנים של התמכרות למשחקים. כמו כן, מחקר נוסף (דובי, עדן ועשת-אלקלעי, 2012 ; Eden & Eshet-Alkalai, 2014) מצא שהמשחקים התחרותיים בז'אנר משחקי המלחמה נטו להגביר את רמות התוקפנות של השחקנים, בעוד שמשחקי הקו-אופ בז'אנר משחקי המלחמה נטו להפחית את רמת התוקפנות של השחקנים.

 היסטוריה 
הקונספט של משחקי הקו-אופ היה קיים במשחקי וידאו עוד מימיה הראשונים של תעשיית משחקי הווידאו. משחקי קו-אופ שפותחו בשנים הראשונות של תעשיית משחקי הווידאו כללו בין היתר את משחקי הארקייד "Pong Doubles" שיצא ב-1973 ו־"Fire Truck" שיצא ב-1978.

משחקי הארקייד מסוג משחקי מכות שפותחו בעיקר לאולמות הארקייד, כמו המשחק "Double Dragon" שיצא ב-1987, ו-"Final Fight" שיצא ב-1989, תרמו רבות לעלייה בפופולריות של משחקי הקו-אופ, בעוד שבמהלך שנות השמונים משחקי הקו-אופ , שיצא ב-1983 והמשחק "Contra", שיצא ב-1988, זכו להצלחה ניכרת בקונסולות המשחקים הביתיות.

בתחילת שנות התשעים Electronic Arts החלה להוציא לשווקים משחקי ספורט עם אפשרות למשחקי קו-אופ, בהם המשחק Madden NFL  שיצא ב-1990, והמשחק NHL Hockey  שיצא ב-1991.

בסוף שנות השמונים ולאורך שנות התשעים יצאו לשווקים גם משחקים שונים בז'אנר משחקי התפקידים עם אפשרות למשחקי קו-אופ, כאשר כמה מהמשחקים הבולטים ביותר היו "Dungeon Explorer" שיצא ב-1989,Dungeon Explorer: Warriors of Ancient Arts Interview , RPG Vault, IGN "Secret of Mana" שיצא ב-1993,Secret of Mana hits App Store this month, Eurogamer דיאבלו, שיצא ב-1996, והמשחק "Baldur's Gate" שיצא ב-1998.

בשנת 1996 יצאה לשווקים קונסולת המשחקים נינטנדו 64 אשר הייתה קונסולת המשחקים הראשונה שאפשרה לחבר לקונסולת המשחקים בקר מרובים ובאופן זה תרמה רבות לעלייה בפופולריות של משחקי הקו-אופ.

כמה ממשחקי הרשת הפופולריים ביותר בשנות התשעים, שכללו בין היתר את המשחק Doom, ומשחקי הספין-אוף שלו, אפשרו לשחקנים לשחק במשחקי קו-אופ ברשתות LAN מקומיות. בעוד שחלק גדול ממשחקי הירי בגוף ראשון שיצאו לשווקים בתחילת שנות ה-2000 לא הכילו את האפשרות למשחק קו-אופ, משחקים בולטים שכן הכילו את האפשרות הזו כללו את כמו "Killing Floor", שיצא ב-2005, וסדרת משחקי "Gears of War".

הפופולריות של משחקי הקו-אופ תגדל באופן מהותי בעשור הראשון של המאה ה-21 בעקבות ההתקדמויות הניכרות בטכנולוגיית המחשוב, ולאחר שהאינטרנט הפך נפוץ במיוחד ברחבי העולם.

בעקבות כך החלו לצאת לשווקים משחקי קו-אופ בהם משתתפים כמויות גדולות במיוחד של משתתפים דרך חיבור לאינטרנט. משחק בולט מהסוג הזה היה ה-MMORPG הפופולרי "World of Warcraft", שיצא ב-2004, בו נערכו קרבות שכללו עד 25 שחקנים (לפני כן היה ניתן לערוך קרבות עם עד 40 שחקנים) ולכן השחקנים היו חייבים לבצע בהם מאמצים מתואמים על מנת לנצח.

משחקיות
משחקי קו-אופ כוללים בדרך כלל מכניקת משחק המעודדת שחקנים לעבוד בשיתוף פעולה על מנת להשיג מטרה משותפת - בין אם מדובר במשחק חשיבה, משחק אסטרטגיה, משחק מכות, משחק ירי, או משחק בו השחקנים צריכים לחקור עולמות וירטואליים כצוות.

לעיתים רבות השחקנים משחקים במשחקים הללו דמויות עם מיומנויות שונות אשר מאפשרות לשחקנים להתגבר על אתגרים שונים כאשר הם משלבים כוחות. לעיתים רבות האינטראקציה ותיאום יעיל בין השחקנים - אשר לרוב אפשריים בצ'אט הזמין בתוך המשחק - חיוניים על מנת לנצח במשחקים הללו.

ישנם משחקי קו-אופ בהם אפשרות זו קיימת רק כאשר משחקים באותו המכשיר כאשר השחקנים צופים בעולם המשחק על אותו המסך (לעיתים בצורה של מסך מפוצל), אך רוב משחקי הקו-אופ המודרניים מאפשרים לשחק יחד עם אנשים אחרים דרך האינטרנט כאשר כל שחקן נמצא בביתו ורואה את עולם המשחק על גבי מסך משלו.

 דוגמאות בולטות 

 שנות ה-80 של המאה ה-20 

 Contra
 Teenage Mutant Ninja Turtles
 Double Dragon
 Golden Axe

 שנות ה-90 של המאה ה-20 
 Doom
 Half-Life
 Quake
 Final Fantasy VI
 Diablo
 דונקי קונג קאנטרי
 Sonic the Hedgehog 3 
 Baldur's Gate
 Duke Nukem 3D
 Unreal
 Warcraft II: Tides of Darkness 
 הרטיק
 Teenage Mutant Ninja Turtles: Turtles in Time 
 Diddy Kong Racing 
 דיסנט
 The Lost Vikings
 Delta Force 
 Virtua Cop  העשור הראשון של המאה ה-21 
 Grand Theft Auto: San Andreas
 Call of Duty: Modern Warfare 2
 Grand Theft Auto IV
 Demon's Souls 
 Halo: Combat Evolved 
 Terraria 
 Call of Duty: World at War
 דיאבלו 2
 Half-Life 2
 Uncharted 2: Among Thieves
 Left 4 Dead
 Super Mario Galaxy
 Borderlands 
 Warcraft III: Reign of Chaos 
 Command & Conquer: Red Alert 3
 Super Smash Bros. Brawl
 The Simpsons Game
 The Legend of Zelda: Four Swords Adventures 
 Crash Bash  העשור השני של המאה ה-21 
 Minecraft
 Grand Theft Auto V
 Red Dead Redemption
 Cuphead
 Dota 2
 Far Cry 5
 No Man's Sky
 דיאבלו 3
 Resident Evil 6 
 The Forest 
 A Way Out
 Portal 2
 Halo: Reach 
 Borderlands 3 
 Mario Kart 8
 Dark Souls 
 Overcooked
 Super Bomberman R 
 סטארקראפט 2

 שנות ה-20 של המאה ה-21 
 Far Cry 6
 It Takes Two 

הערות שוליים

*
קטגוריה:סוגות משחקי וידאו
קטגוריה:תרבות משחקי הווידאו
קטגוריה:מונחים במשחקי תפקידים